Սերգեյ Սիդորչուկ

**Սերգեյ Ալեքսանդրովիչ Սիդորչուկ** (,), ուկրաինացի ֆուտբոլիստ, «Վեստերլո» ակումբի և Ուկրաինայի հավաքականի կիսապաշտպան։ Եվրոպայի երեք առաջնությունների մասնակից (2016, 2020 և 2024):

## Կենսագրություն
### Ակումբային կարիերա
Զապորոժիեի «Մետալուրգի» սան է (մարզիչ՝ Վիկտոր Տրեգուբ): 2008 թվականի հուլիսի 20-ին Սվերդլովսկի «Շախտյորի» դեմ խաղում (3:0) նորամուտն է նշել  երկրորդ լիգայի «Մետալուրգ-2-ի» կազմում: 2009 թվականի օգոստոսի 23-ին Դոնեցկի «Մետալուրգի» դեմ խաղում (3:0) «Մետալուրգի» կազմում նորամուտն է նշել Պրեմիեր լիգայում։
thumb|left|Սիդորչուկը «Դինամոյի» կազմում (Կիև), 2013 թվական
2010/11 մրցաշրջանի արդյունքներով «Մետալուրգը» զբաղեցրել է վերջին 16-րդ տեղը և դուրս է եկել Ուկրաինայի առաջին լիգա:
2017 թվականի սեպտեմբերի 10-ին Ուկրաինայի ֆուտբոլի պրեմիեր լիգայի «Ալեքսանդրիայի» դեմ խաղում առաջին անգամ խաղադաշտ է դուրս եկել «Դինամոյին» ավագի թևկապով։
2021 թվականի մարտի 21-ին Լվովի «Ռուխի» դեմ տնային խաղում անցկացրել է իր 200-րդ հանդիպումը Ուկրաինայի առաջնություններում (Կիևի «Դինամոյի» կազմում՝ 163 խաղ, իսկ Զապորոժիեի «Մետալուրգի» կազմում՝ 37)։ 2021 թվականի սեպտեմբերի 18-ին  Ուկրաինայի ֆուտբոլի պրեմիեր լիգան «Ալեքսանդրիայի» հետ տնային խաղում 100-րդ անգամ «Դինամոյի» կազմում խաղադաշտ է դուրս եկել ավագի թևկապով՝ դառնալով ակումբի պատմության մեջ 5-րդ ավագը Ուկրաինայի անկախության ընթացքում, որը հողթահարել է այդ սահմանը։ 2021 թվականի հոկտեմբերի 30-ին Ուկրաինայի առաջնության խաղում աչքի է ընկել երկու գոլով «Մարիուպոլի» դարպասը՝ ձևակերպելով իր առաջին դուբլը պրոֆեսիոնալ կարիերայում։
2022 թվականի հոկտեմբերի 30-ին «Կրիվբասի» դեմ խաղում «Դինամոյի» կազմում անցկացրել է իր հոբելյանական՝ 300-րդ հանդիպումը բոլոր մրցաշարերում։ Հետո դարձել է «Դինամոյի» 10-րդ խաղացողը, որը ակումբային մակարդակով անցկացրել է առնվազն 300 խաղ Ուկրաինայի անկախության տարիներին։
### Կարիերա հավաքականում
2008 թվականից հանդես է եկել Ուկրաինայի մինչև 19 տարեկանների հավաքականում։ Իր նորամուտն է նշել 2008 թվականի հոկտեմբերի 22-ին Շվեյցարիայի դեմ խաղում (0:0):
Ուկրաինայի հավաքականի կազմում առաջին անգամ խաղացել է 2014 թվականի հոկտեմբերի 9-ին Բելառուսի դեմ արտագնա խաղում՝ 0:2: Նույն խաղում խփել է իր առաջին գոլը հավաքականի կազմում։
2016 թվականի Եվրոպայի ֆուտբոլի առաջնության մասնակից։ Մասնակցել է Ուկրաինայի հավաքականի երկու հանդիպման։
2021 թվականի հունիսի 1-ին Ուկրաինայի հավաքականի գլխավոր մարզիչ Անդրեյ Շևչենկոն նրան ընդգրկել է պաշտոնական հայտացուցակում՝ 2020 թվականի Եվրոպայի առաջնության խաղերին մասնակցելու համար։ Մրցաշարում մասնակցել է Ուկրաինայի հավաքականի 5 հանդիպման, որը հասել է մինչև քառորդ եզրափակիչ:
2022 թվականի հունիսի 8-ին առաջին անգամ ավագ թևկապով խաղադաշտ է դուրս բերել Ուկրաինայի հավաքականին ՈՒԵՖԱ-ի ազգերի լիգայի 2022/23 մրցաշրջանի Իռլանդիայի հավաքականի դեմ խաղում։

## Ելույթների վիճակագրություն
### Ակումբային վիճակագրություն

### Միջազգային վիճակագրություն

### Հանդիպումներ ազգային հավաքականում
Ընդհանուր՝ 54 խաղ/3 գոլ/0 գոլային փոխանցում, 26 հաղթանակ, 15 ոչ-ոքի, 13 պարտություն:

## Ձեռքբերումներ
### Թիմային
; «Մետալուրգ» (Զապորոժիե)
* Ուկրաինայի առաջին լիգայի արծաթե մեդալակիր՝ 2011/12
; «Դինամո» (Կիև)
* Ուկրաինայի չեմպիոն (3)՝ 2014/15, 2015/16, 2020/21
* Ուկրաինայի առաջնության արծաթե մեդալակիր (4)՝ 2017/18, 2018/19, 2019/20, 2023/24
* Ուկրաինայի գավաթի գավաթակիր (4)՝ 2013/14, 2014/15, 2019/20, 2020/21
* Ուկրաինայի գավաթի եզրափակչի մասնակից՝ 2017/18
* Ուկրաինայի սուպերգավաթակիր (4)՝ 2016, 2018, 2019, 2020

## Ծանոթագրություններ

## Արտաքին հղումներ
* Профиль на официальном сайте «Динамо» (Киев)

Կատեգորիա:Դինամո Կիևի ֆուտբոլիստներ
Կատեգորիա:Մետալուրգ Զապորոժիեի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Վեստերլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ